1)

II lisa veterinaarsertifikaatide A–E III jaotise punkti e alapunkt v asendatakse järgmisega: „(3) v) üle 180päevase kastreerimata isaslooma puhul: — hobuste viirusarteriit on ametlikult registreeritud viimase kuue kuu jooksul (3) või — loomale on tehtud hobuste viirusarteriidi viiruse neutralisatsiooni test vereproovist, mis võeti ekspordile eelnenud 21 päeva jooksul … (5), ning seerumi lahjendusel 1: 4 oli tulemus negatiivne (3), või ekspordile eelnenud 21 päeva jooksul … (5) võetud kogu sperma alikvoodist on tehtud hobuste viirusarteriidi viiruse isoleerimise test ning tulemus oli negatiivne (3) või loomale on hobuste viirusarteriidi suhtes tehtud kas viiruse isoleerimise, polümeraasi ahelreaktsiooni (PCR) või reaalajas jälgitava PCRi test kogu sperma ühest alikvoodist, mis on võetud pärast vereproovi, mis võeti sellelt loomalt … (5) ajavahemikus 6 kuud enne lähetamiskuupäeva ja mida testiti hobuste viirusarteriidi viiruse neutralisatsiooni testiga ning mille tulemus seerumi lahjendusel 1: 4 oli positiivne (3), või isase hobuslase puhul, kellel on ajavahemikus 6 kuud enne lähetamiskuupäeva varasemal testimisel esinenud hobuste viirusarteriidi vastaste antikehade positiivne leid või kes on vaktsineeritud hobuste viirusarteriidi vastu, tehti: a) testpaaritus kahel teineteisele järgneval päeval vähemalt kahe märaga, keda eelnevalt peeti 7 päeva ja pärast paaritust vähemalt 28 päeva isolatsioonis ning kelle kahest vereproovist, millest üks võeti testpaarituse päeval ning teine vähemalt 28 päeva pärast seda, tehtud seroloogilised testid hobuste viirusarteriidi suhtes olid seerumi lahjendusel 1: 4 negatiivsed, ja b) hobuste viirusarteriidi viiruse neutralisatsiooni test vereproovist, mis võeti ajavahemikus 21 päeva enne lähetamiskuupäeva … (5) ja tulemus oli: — seerumi lahjendusel vähemalt 1: 4 positiivne (3) või — seerumi lahjendusel 1: 4 negatiivne (3), või — looma vaktsineeriti … (5) hobuste viirusarteriidi vastu ametliku veterinaarjärelevalve all vaktsiiniga, mis on heaks kiidetud pädeva asutuse poolt, vastavalt järgmistele esmase vaktsineerimise programmidele ning talle on korrapäraste ajavahemike järel tehtud kordusvaktsineerimine (3): Hobuste viirusarteriidi vastu esmase vaktsineerimise programmid Juhend : tõmmata maha vaktsineerimisprogrammid, mida ei ole kohaldatud eespool kirjeldatud looma suhtes. Kontrollida enne vaktsineerimist tehtud testide vastuseid ning vaktsineerimise ja kordusvaktsineerimise tunnistusi. a) Vaktsineerimine toimus samal päeval, kui võeti vereproov, mille puhul viiruse neutralisatsiooni testi tulemus oli seerumi lahjendusel 1: 4 negatiivne, (3) või b) vaktsineerimine toimus ametliku veterinaarjärelevalve all isolatsiooniperioodi jooksul, mille pikkus ei ületanud 15 päeva, alates päevast, mil võeti vereproov, mille puhul viiruse neutralisatsiooni testi tulemus oli seerumi lahjendusel 1: 4 negatiivne (3), või c) vaktsineerimine toimus, kui loom oli 180–270 päeva vana, ametliku veterinaarjärelevalve all isolatsiooniperioodi jooksul. Kahest isolatsiooniperioodil vähemalt 10 päevase intervalliga võetud vereproovist tehtud hobuste viirusarteriidi viiruse neutralisatsiooni testid tõendasid stabiilset või vähenevat antikehade tiitrit, (3), või d) või vaktsineerimine toimus pärast seda, kui loomale tehti hobuste viirusarteriidi viiruse neutralisatsiooni test vereproovist, mis võeti mitte varem kui 7 päeva pärast katkematu isolatsiooniperioodi algust, mis kestis 21 päeva pärast vaktsineerimist, ja mille tulemus oli seerumi lahjendusel 1: 4 negatiivne (3), või e) vaktsineerimine toimus, kui loom oli 180–250 päeva vana, pärast seda tehti loomale hobuste viirusarteriidi viiruse neutralisatsiooni test, mille tulemus oli seerumi lahjendusel 1: 4 negatiivne või vähemalt 14päevase vahega võetud kahest vereproovist ühe ja sama labori poolt samal päeval tehtud testid tõendasid stabiilseid või vähenevaid antikehade tiitreid (3), või — kõigist hobuste viirusarteriidi suhtes testimise või selle vastu vaktsineerimise nõuetest on Euroopa Liidu õigusakti … (märkida viide kohaldatavale Euroopa Liidu õigusaktile) alusel loobutud põhjusel, et loom on ajutiselt Euroopa Liitu imporditud kõnealuses õigusaktis osutatud ratsaspordiüritusel osalemiseks ning et looma peetakse eraldi kõnealusel üritusel mitteosalevatest muudest hobuslastest ning et igasugune aretustegevus, sh sperma kogumine, on looma ajutise Euroopa Liidus viibimise aja jooksul keelatud (3);“;